cyanic-selkie/wikianc huggingface dataset:
Λούης Τίκας
Από την Κρήτη στις ΗΠΑ
Συμπτωματικά, απέναντι απ’ το καφενείο βρίσκονταν τα γραφεία της τοπικής οργάνωσης των Βιομηχανικών Εργατών του Κόσμου (Wobblies). Ο Τίκας, είτε έγινε από την αρχή μέλος των Wobblies είτε όχι, ήταν αποφασισμένος να αφομοιωθεί στην καινούρια χώρα. Αρχικά, προσπάθησε να μπει στο αστυνομικό σώμα αλλά απερρίφθη εξαιτίας της εμπλοκής του με τους Wobblies. Υπάρχουν πληροφορίες ότι ήταν επικεφαλής ενός συνδικάτου λούστρων που το 1910 έκαναν απεργία ζητώντας αύξηση 100% (από πέντε σε δέκα σεντς!). Άλλοι λένε πως δούλευε για μια ασφαλιστική εταιρία.
Βραβείο BAFTA Καλύτερης Μη Αγγλόφωνης Ταινίας
Νικητές
Οι νικητές του βραβείου είναι οι εξής:
Λούης Τίκας
Από την Κρήτη στις ΗΠΑ
Έτσι κι αλλιώς, ο Λούης Τίκας αναδείχτηκε σε ηγετική μορφή ανάμεσα στους συμπατριώτες του: μιλούσε καλύτερα αγγλικά απ’ οποιονδήποτε άλλον, και έστελνε τα εμβάσματα στην Ελλάδα για λογαριασμό των συμπατριωτών του που δεν ήξεραν πώς να φερθούν στο ταχυδρομείο και στην τράπεζα.
Βραβείο BAFTA Καλύτερης Μη Αγγλόφωνης Ταινίας
Παραπομπές
Κατηγορία:Βραβεία BAFTA
Λούης Τίκας
Συνδικαλιστής - Ηγέτης
Ο Τίκας ήταν συνειδητός ριζοσπάστης. οι εργάτες του Κολοράντο βρίσκονταν στο έλεος των εταιριών και των αφεντικών. Την εποχή που ο Λούης Τίκας έφτασε στο Ντένβερ, το μεγάλο αφεντικό ήταν ο Λεωνίδας Σκλήρης, από τη Σπάρτη, ένα είδος εργατοπατέρα που έλεγχε τους Έλληνες εργάτες όχι μόνο στο Κολοράντο αλλά στη Γιούτα και τη Νεβάδα. Τους εύρισκε δουλειά στα ορυχεία με συνθήκες μεσαιωνικές και αμοιβές χειρότερες από των άλλων εθνοτήτων. Οι «Έλληνες του Σκλήρη» εργάζονταν για $1,75 την ημέρα ενώ οι Γερμανοί και οι Ουαλοί έπαιρναν $2,50. Η κατάσταση στα ορυχεία ήταν όντως μεσαιωνική. Από το 1910 ως το 1913, 618 ανθρακωρύχοι είχαν χάσει τη ζωή τους σε εργατικά ατυχήματα. Τα ημερομίσθια ήταν τόσο χαμηλά ώστε πολλές οικογένειες ικανοποιούνταν με τις «αποζημιώσεις θανάτου» που έφταναν τα εφτακόσια δολάρια (χώρια το φέρετρο των είκοσι δολαρίων). Ανάμεσά τους δούλευαν 350 περίπου Έλληνες. Η δουλειά τους ήταν πολύ σκληρή, με αποτέλεσμα σε δυο χρόνια να υπάρχουν 13 θάνατοι Ελλήνων και πολλοί τραυματισμοί.
Επίσης, ήταν κακοπληρωμένοι και γινόταν μεγάλη εκμετάλλευση από τις εταιρίες σε βάρος των εργατών. Σπίτια και καταστήματα ανήκαν στην εταιρία των ορυχείων, η οποία κοστολογούσε τη χρήση και τα ψώνια 25 % ακριβότερα από την ελεύθερη αγορά. Επιλογή άλλη δεν υπήρχε, αφού οι εργάτες ήταν υποχρεωμένοι να κατοικούν και να ψωνίζουν από την εταιρία, η οποία τους πλήρωνε σε κουπόνια ανταλλάξιμα μόνο στα ταμεία των δικών της καταστημάτων. Το 1912, ο Λούης Τίκας εγκατέλειψε το καφενείο. Το Νοέμβριο του 1912 βρισκόταν στα ορυχεία του Φρέντερικ στο Κολοράντο, που ήταν σκλαβοπάζαρα. Στις 19 Νοεμβρίου ήταν επικεφαλής των 63 Ελλήνων που κατέβηκαν σε απεργία. Τότε αναδείχτηκε η ηγετική κορφή του συνδικαλιστή Τίκα, με αποτέλεσμα να κερδίσει την εμπιστοσύνη των συμπατριωτών του, που αναζητούσαν τρόπους να απαλλαγούν από εργατοπατέρες τύπου «Σκλήρη». Στη διάρκεια αυτής της απεργίας συνέβησαν πολλά: όργιο εγκάθετων, προβοκάτσιες (μπήκε φωτιά στο κτίριο δίπλα στο πηγάδι του ορυχείου), συλλήψεις και φυλακίσεις. Ο Λούης Τίκας δεν ανεχόταν την εκμετάλλευση και την αδικία. Ήρθε σε επαφή με την «Ένωση Ανθρακωρύχων Αμερικής» (United Mine Workers of America), άρχισε να περιοδεύει στις ανθρακοφόρες περιοχές του Ντένβερ και του Πουέμπλο και να συγκεντρώνει στατιστικά στοιχεία για ατυχήματα και τραυματισμούς την περίοδο 1912-13. Επίσης, για την πολιτική των εταιριών και τη συμπεριφορά των υπευθύνων. Ενημερώνει πως αν οι συνθήκες δεν αλλάξουν θα ξεκινήσει «βιομηχανικός πόλεμος», όπως τον ονομάζει.
Η αιματηρή απεργία του Λάντλοου
Τελικά στις 23 Σεπτεμβρίου 1913 ξεκινά η μεγάλη απεργία στην πόλη Λάντλοου (Laddlow ή Ludlow), όπου υπήρχαν 13000 ανθρακωρύχοι. Τα κυριότερα αιτήματα των απεργών του Λάντλοου ήταν τα παρακάτω:
Επικεφαλής της απεργίας ήταν ο Τζον Λόζον και ο Λούης Τίκας, που είχε μια ομάδα στήριξης από Κρητικούς, μερικοί από τους οποίους είχαν πάρει μέρος στις απεργίες του Μπίνγκαμ στη Γιούτα.
Ήταν φανερό ότι στις 20 Απριλίου 1914 η εθνοφρουρά θα εισέβαλε και θα εκκένωνε τον καταυλισμό των απεργών. Ήταν Δευτέρα του Πάσχα και οι περισσότεροι κοιμούνταν αφού την προηγούμενη γιόρταζαν το ελληνικό Πάσχα. Οι πιστολάδες της εταιρίας απαίτησαν από τον Λούη Τίκα να τους παραδώσει δύο Ιταλούς συνδικαλιστές. Ο Τίκας ζήτησε ένταλμα σύλληψης αλλά τέτοιο πράγμα δεν υπήρχε και ο Τίκας αρνήθηκε οποιαδήποτε διαπραγμάτευση.
Λίγο αργότερα έπεσε η πρώτη βολή: μερικοί από τους απεργούς ήταν οπλισμένοι. Το Κολοράντο αποτελούσε μέρος της Άγριας Δύσης. Ακολούθησε μάχη χαρακωμάτων ενώ οι γυναίκες και τα παιδιά έτρεξαν να σωθούν στους γύρω λόφους. Σύμφωνα με την μαρτυρία της Μαίρη Χάρρις, γνωστής και ως Mother Jones, πάνω από σαράντα άτομα σκοτώθηκαν από σφαίρες και από ασφυξία, ενώ ένα αγοράκι δέχτηκε μια σφαίρα στο κεφάλι καθώς προσπαθούσε να σώσει το γατάκι του. Σύμφωνα με την Mother Jones οι πιστολάδες είχαν καταναλώσει πολύ ουίσκι από το κοντινό σαλούν και βρίσκονταν σε έξαλλη κατάσταση. Τα επεισόδιο, που αποτελεί μαύρη σελίδα στην ιστορία των ΗΠΑ, ονομάστηκε «σφαγή του Λάντλοου».
Ο θάνατος του Τίκα
Ο Τίκας με απαράμιλλο θάρρος, ζήτησε να δει τον επικεφαλής της εθνοφρουράς, λοχαγό Καρλ Λίντερφελντ (Karl Linderfeld) κρατώντας λευκή σημαία. Οι δυο τους συναντήθηκαν στο λόφο και μίλησαν για λίγο. Έπειτα οι αυτόπτες μάρτυρες είπαν ότι ο αξιωματούχος χτύπησε με πρωτοφανή αγριότητα τον Τίκα στο κεφάλι με την καραμπίνα του. Η καραμπίνα έσπασε στα δύο όπως και το κρανίο του Τίκα. Οι εθνοφρουροί βάλθηκαν να πυροβολούν το άψυχο σώμα. Ευθύς αμέσως εισέβαλαν στον καταυλισμό, ρίχνοντας αδιακρίτως εναντίον οτιδήποτε κουνιόταν. Έδιωξαν τους απεργούς, σκότωσαν 18 άτομα, 10 εκ των οποίων ήταν παιδιά από τριών μηνών ως 11 ετών, και έκαψαν τις σκηνές τους. Όταν οι απεργοί ξαναμπήκαν μερικές ημέρες αργότερα στον καταυλισμό βρήκαν το πτώμα του Τίκα. Η κηδεία του έγινε στις 27 Απριλίου και τη νεκρώσιμη πομπή ακολούθησαν χιλιάδες εργάτες.
Ο απόηχος της θυσίας
Μετά τη σφαγή στο Λάντλοου, οι συγκρούσεις των εργατών με την εθνοφρουρά σε όλη την Πολιτεία του Κολοράντο έλαβαν τεράστιες διαστάσεις. Τα συνδικάτα κάλεσαν τους εργάτες να εξοπλιστούν με «όλα τα όπλα και τα πυρομαχικά που μπορούσαν να αποκτήσουν νόμιμα» και άρχισε πραγματικός ανταρτοπόλεμος ανάμεσα στην εθνοφρουρά και στα συνδικάτα που διήρκεσε δέκα ημέρες. Στο περιοδικό «The Masses» ο αρθρογράφος Μαξ Ίστμαν δημοσίευσε ένα κείμενο με τίτλο Ταξικός πόλεμος στο Κολοράντο. Το συνόδευε η εικονογράφηση του επίσης γνωστού ζωγράφου Τζον Φρεντς Σλόαν.
Οι συγκρούσεις τερματίστηκαν μόνον όταν ο πρόεδρος των ΗΠΑ Γούντρο Γουίλσον έστειλε μονάδες του ομοσπονδιακού στρατού στην περιοχή. Σύμφωνα με τα στατιστικά στοιχεία της ομοσπονδιακής κυβέρνησης, σκοτώθηκαν συνολικά 69 άτομα. Στον θλιβερό απολογισμό θα πρέπει να προσθέσουμε και τα εξής: 400 απεργοί συνελήφθησαν, 332 από αυτούς παραπέμφθηκαν για φόνο και μόνο ένας, ο Τζον Λόουσον, καταδικάστηκε αλλά το Ανώτατο Δικαστήριο του Κολοράντο αργότερα τον αθώωσε. Από την εθνοφρουρά παραπέμφθηκαν 22 άτομα - ανάμεσά τους και δέκα αξιωματικοί - και σε μια παρωδία δίκης, που ως τέτοια διδάσκεται σήμερα σε διάφορες πανεπιστημιακές σχολές, αθωώθηκαν όλοι, πλην του λοχαγού Λίντερφελντ, ο οποίος δολοφόνησε τον Τίκα. Όμως, η ποινή που του επιβλήθηκε ήταν απλή πειθαρχική επίπληξη.
Στο Σικάγο πραγματοποιήθηκε μεγάλη διαδήλωση με πρωτοβουλία της εφημερίδας "Masses". Ο Σίνκλαιρ και ο προοδευτικός δικαστής του Ντένβερ, ''Μπ. Μπ. Λίντσεϊ'', ταξίδεψαν μαζί με γυναίκες απεργών σ’ όλη την Αμερική μιλώντας σε συγκεντρώσεις για την σφαγή του Λάντλοου.
Η μνήμη του Τίκα
Ο ποιητής Ντέιβιντ Μέισον έγραψε ένα ποιητικό μυθιστόρημα 4.800 στίχων με τίτλο: "Ποιος ήταν ο Λούης Τίκας", όπου περιγράφεται η ζωή του Έλληνα πρωταγωνιστή του αμερικανικού εργατικού κινήματος.
Τη ζωή του Τίκα επανέφερε στο προσκήνιο ο ελληνοαμερικανός συγγραφέας Ζήσης Παπανικόλας το 1991 γράφοντας τη βιογραφία του σε ένα βιβλίο.
Επίσης, το 2001 ο Αμερικανός τραγουδοποιός Φρανκ Μάνινγκ (Frank Manning) στηριγμένος στις αναμνήσεις του παππού του που συμμετείχε στην απεργία του Λάντλοου, έγραψε το τραγούδι «Λούης Τίκας», που βραβεύτηκε στο διαγωνισμό «Γούντι Γκάθρι». Το τραγούδησε στις ετήσιες εκδηλώσεις που διοργανώνονται στο Λάντλοου από την Ένωση Ανθρακωρύχων και το 2007 το τραγούδησε και στην Ελλάδα.
Σήμερα το Λάντλοου είναι μια πόλη-φάντασμα. Στον χώρο της σφαγής, στην περιοχή Τρίνινταντ, έχει στηθεί μεγαλόπρεπες μνημείο από γρανίτη στη μνήμη των θυμάτων. Εκεί υπάρχει και ο τάφος του γενναίου Λούη Τίκα.
Στο Ρέθυμνο, τόπος καταγωγής του, προς τιμήν του, υπάρχει οδός Ηλία Σπαντιδάκη.
Το 2015 στον πρώτο δίσκο του συγκροτήματος Φερ' το Φόκο, εμπεριέχεται το τραγούδι Λούη Τίκας, πράγμα που το καθιστά το πρώτο ελληνικό τραγούδι που γράφτηκε για τον Λούη Τίκα.
Το 2017 το Μουσείο Μνήμης για τους ανθρακωρύχους στο Τρινιντάντ του Κολοράντο αποδέχτηκε πρόταση για την δωρεά αγάλματος του Τίκα. Στην απαντητική επστολή αναφέρεται πως ο Τίκας «άλλαξε την πορεία της αμερικανικής ιστορίας και της εργατικής νομοθεσίας».
Παραπομπές
Κατηγορία:Ελληνοαμερικανοί Κατηγορία:Έλληνες συνδικαλιστές
Γκέμπτζε
Το Γκέμπτζε, ή αλλιώς Λίβυσσα, είναι παραθαλάσσια πόλη και δήμος στην επαρχία Κοτζάελι της Τουρκίας. Βρίσκεται 65 χλμ. νοτιοανατολικά από την Κωνσταντινούπολη στο ανατολικό μέρος της θάλασσας του Μαρμαρά. Είναι η δεύτερη πολυπληθέστερη πόλη στην επαρχία μετά από το Ιζμίτ. Έχει ανάπτυξη τα τελευταία χρόνια καθώς και ανάπτυξη του πληθυσμού αφού το 1990 είχε μόλις 156.116 κατοίκους ενώ το 2011 έφτασε τους 299.047.
Εξωτερικοί σύνδεσμοι
Κατηγορία:Πόλεις της Τουρκίας
Πρωτάθλημα ποδοσφαίρου Λουξεμβούργου
Το πρωτάθλημα ποδοσφαίρου Λουξεμβούργου  (λουξεμβουργιανά: Nationaldivisioun, γαλλικά: Division Nationale, γερμανικά: Nationaldivision) ξεκίνησε το 1910 και από τότε διεξάγεται ανελλιπώς με εξαίρεση την περίοδο 1912-13 που δεν διεξήχθη πρωτάθλημα, καθώς και την περίοδο 1941-1944 που το πρωτάθλημα είχε διακοπεί λόγω του δευτέρου παγκοσμίου πολέμου. Πριν το 2006, περιελάμβανε 12 ομάδες, αλλά επεκτάθηκε στις 14 τη σεζόν 2006-07. Πλέον, στο πρωτάθλημα αγωνίζονται 16 ομάδες. Τους περισσότερους τίτλους κατέχει η Ζενές Ες η οποία έχει κατακτήσει 28 τίτλους και ακολουθούν η Φ91 Ντούντελανζ με 16 και η Σπόρα Λούξεμπουργκ με 11.
Εξωτερικοί σύνδεσμοι
Κατηγορία:Πρωταθλήματα ποδοσφαίρου ανά χώρα Κατηγορία:Ανώτατα εθνικά ποδοσφαιρικά πρωταθλήματα
Αγροτικόν Κόμμα Ελλάδος (1930)
Ιστορικό
Μετείχε στις εκλογές του 1932 (όχι πλέον υπό την αρχηγία Σοφιανόπουλου που εισήλθε στη Βουλή ως αρχηγός ομάδας αγροτικών βουλευτών) και έλαβε 11 έδρες με ποσοστό ψήφων 6,17%. Εξέλεξε εκ νέου βουλευτές στις εκλογές του 1933, παρότι είχε κατέλθει διασπασμένο.
Όμως και το κόμμα αυτό, όπως και το προηγούμενο, μέσα σε δύο χρόνια διασπάστηκε το 1934 σε δύο συνδυασμούς, των οποίων αρχηγοί ήταν ο Ι. Σοφιανόπουλος στον έναν και ο Αλέξανδρος Μυλωνάς στον άλλον (Αγροτικόν Δημοκρατικόν Κόμμα). Με τη μορφή αυτή έλαβαν μέρος στις εκλογές του 1936, όπου οι δύο συνδυασμοί απέσπασαν μία και τέσσερις βουλευτικές έδρες αντίστοιχα.
Το ίδιο εκείνο έτος, Απρίλιος του 1936, μετά από απόφαση του 6ου Συνεδρίου του ΚΚΕ, που είχε συνέλθει τον Δεκέμβριο του 1935, ιδρύεται ένα επίσης ομώνυμο πολιτικό κόμμα περισσότερο για την κάλυψη της υπαίθρου, το λεγόμενο ΑΚΕ-ΚΚΕ. Αμφότερα όμως με τη κήρυξη της Δικτατορίας της 4ης Αυγούστου που επέβαλε ο Ιωάννης Μεταξάς τέθηκαν όπως και όλα τ΄ άλλα στην παρανομία.
Βιβλιογραφία
Κατηγορία:Πρώην πολιτικά κόμματα στην Ελλάδα Αγροτικο Κομμα Ελλαδος Σοφιανοπουλος Κατηγορία:Βενιζελισμός
Αβραάμ Ιμπν Εζρά
Ο Αβραάμ μπεν Μεΐρ Ιμπν Εζρά (ר׳ אַבְרָהָם בֶּן מֵאִיר אִבְּן עֶזְרָאv, إبراهيم المجيد ابن عزرا, επίσης γνωστός ως Αμπενεζρά ή απλά Ιμπν Εζρά, 1089 / 1092 - 27 Ιανουαρίου 1164 / 28 Ιανουαρίου 1167) ήταν ένας από τους σημαντικότερους Εβραίους βιβλικούς σχολιαστές και φιλοσόφους του Μεσαίωνα. Γεννήθηκε στην Τουντέλα, Ταϊφά της Σαρακούστα, η σημερινή Ναβάρρα.
Βιογραφία
Ο Αβραάμ Ιμπν Εζρά γεννήθηκε στην Τουντέλα, μια από τις παλαιότερες και σημαντικότερες εβραϊκές κοινότητες της σημερινής ισπανικής περιφέρειας της Ναβάρρας. Εκείνη την εποχή, η πόλη βρισκόταν υπό τη μουσουλμανική κυριαρχία των εμίρηδων της Σαραγόσας. Ωστόσο, όταν αργότερα μετακόμισε στην Κόρδοβα, ισχυρίστηκε ότι ήταν ο τόπος γέννησής του. Τελικά, οι περισσότεροι μελετητές συμφωνούν ότι ο τόπος γέννησής του ήταν η Τουντέλα.
Λίγα είναι γνωστά για την οικογένεια του Ιμπν Εζρά από εξωτερικές πηγές- ωστόσο, ο ίδιος έγραψε για έναν γάμο με μια σύζυγο από τον οποίο προέκυψαν πέντε παιδιά. Ενώ πιστεύεται ότι τέσσερα πέθαναν πρόωρα, ο τελευταίος, ο Ισαάκ, έγινε σημαντικός ποιητής και αργότερα προσηλυτίστηκε στο Ισλάμ το 1140. Ο προσηλυτισμός του γιου του προβλημάτισε βαθύτατα τον Ιμπν Εζρά, οδηγώντας τον να γράψει πολλά ποιήματα που αντιδρούσαν στο γεγονός για χρόνια μετά.
Ο Ιμπν Εζρά ήταν στενός φίλος του Ιούδα Αλεβί, ο οποίος ήταν περίπου 14 χρόνια μεγαλύτερος. Όταν ο Ιμπν Εζρά μετακόμισε στην Κόρδοβα ως νεαρός, ο Αλεβί τον ακολούθησε. Η τάση αυτή συνεχίστηκε όταν οι δύο τους ξεκίνησαν τη ζωή τους ως περιηγητές το 1137. Ο Αλεβί πέθανε το 1141, αλλά ο Ιμπν Εζρά συνέχισε να ταξιδεύει για τρεις δεκαετίες, φτάνοντας μέχρι τη Βαγδάτη. Κατά τη διάρκεια των ταξιδιών του, άρχισε να συνθέτει κοσμική ποίηση που περιέγραφε τα εδάφη στα οποία ταξίδευε, καθώς και να γράφει τα βαθιά ορθολογιστικά σχόλια της Τορά για τα οποία έμελλε να μείνει περισσότερο γνωστός.
Έργα
αριστερά|μικρογραφία|Το βιβλίο Έξοδος, με σχόλια του Αβραάμ ιμπν Εζρά, Νάπολη 1488 Στην Ισπανία, ο Ιμπν Εζρά είχε ήδη αποκτήσει τη φήμη ενός διακεκριμένου ποιητή και στοχαστή. Ωστόσο, εκτός από τα ποιήματά του, η συντριπτική πλειονότητα του έργου του γράφτηκε μετά το 1140. Γραμμένα στα εβραϊκά, σε αντίθεση με τη χρήση της ιουδαιοαραβικής γλώσσας από παλαιότερους στοχαστές, τα έργα αυτά που καλύπτουν την εβραϊκή γραμματική, τη βιβλική ερμηνεία και την επιστημονική θεωρία είχαν τη χροιά του έργου των Αράβων λογίων που είχε σπουδάσει στην Ισπανία.
Ξεκινώντας πολλά από τα συγγράμματά του στην Ιταλία, ο Ιμπν Εζρά εργάστηκε επίσης εκτενώς για να μεταφράσει τα έργα του γραμματικού και βιβλιοκριτικού Ιούδα μπεν Δαβίδ Χαγιούτζ από τα αυθεντικά ιουδαϊκά-αραβικά στα εβραϊκά. Οι μεταφράσεις αυτές, που δημοσιεύτηκαν ήδη από το 1140, αποτέλεσαν μερικές από τις πρώτες εκθέσεις της εβραϊκής γραμματικής που γράφτηκαν στα εβραϊκά.
Κατά τη διάρκεια της περιόδου που δημοσίευε μεταφράσεις, ο Ιμπν Εζρά άρχισε επίσης να δημοσιεύει τα δικά του βιβλικά σχόλια. Χρησιμοποιώντας πολλές από τις τεχνικές που περιέγραψε ο Χαγιούτζ, ο Ιμπν Εζρά δημοσίευσε το πρώτο του βιβλικό σχόλιο, ένα σχόλιο για τον Εκκλησιαστή το 1140. Θα συνέχιζε να δημοσιεύει τέτοια σχόλια κυρίως για έργα από τα Κετουβίμ και Νεβίμ καθ' όλη τη διάρκεια του ταξιδιού του, αν και κατάφερε να δημοσιεύσει ένα σύντομο σχόλιο για ολόκληρη την Πεντάτευχο ενώ ζούσε στη Λούκκα το 1145. Αυτό το σύντομο σχόλιο τροποποιήθηκε σε μεγαλύτερα τμήματα από το 1155 με τη δημοσίευση του εκτεταμένου σχολίου του για τη Γένεση.
Παραπομπές
Κατηγορία:Εβραίοι ποιητές Κατηγορία:Ραββίνοι
Πανεπιστήμιο Κορνέλ
right|thumb|250px|Κορνέλ: Το κεντρικό "campus"Το Πανεπιστήμιο Κορνέλ (αγγλικά: Cornell University) είναι ιδιωτικό πανεπιστήμιο στην πολιτεία της Νέας Υόρκης στις Η.Π.Α. και συγκεκριμένα στην Ίθακα. Ιδρύθηκε το 1865 από τον Έζρα Κορνέλ (Ezra Cornell) του οποίου το όνομα και φέρει. Ο Κορνέλ οραματίστηκε ένα πανεπιστημιακό ίδρυμα στο οποίο όπως χαρακτηριστικά έγραψε "οποιοσδήποτε θα μπορούσε να βρει σπουδή και διδασκαλία σε οποιοδήποτε αντικείμενο σπουδών". Η θέση αυτή του Κορνέλ υπήρξε ιδιαίτερα πρωτοποριακή για την εποχή εκείνη καθώς στο Κορνέλ εισάγετο κανείς ανεξαρτήτως φύλου, χρώματος, οικονομικής και κοινωνικής κατάστασης, θρησκευτικής ή πολιτικής πεποίθησης αλλά με μόνο κριτήριο την ακαδημαϊκή ικανότητα και επίδοση. Το Κορνέλ σήμερα έχει σημεία παρουσίας στην πόλη της Νέας Υόρκης αλλά και στη Ντόχα του Κατάρ όπου διατηρεί μία πλήρη Ιατρική σχολή και ιατρικό ερευνητικό κέντρο. Το Κορνέλ είναι μέλος της φημισμένης λίγκας του Κισσού (Ivy League) μαζί με τα ακόλουθα πανεπιστήμια: Χάρβαρντ (Harvard), Κολούμπια (Columbia), Γέιλ (Yale), Πανεπιστήμιο της Πενσυλβάνια, (UPenn), Πρίνστον (Princeton), Ντάρτμουθ (Dartmouth) και Μπράουν (Brown).
Σαράντα Νομπελίστες συνδέονται με το Κορνέλ είτε ως Καθηγητές/ερευνητές είτε ως απόφοιτοι του πανεπιστημίου. Το 2010 το Κορνέλ κατετάγη 15ο στη γενική κατάταξη στις Η.Π.Α. από την έγκριτη επιθεώρηση News & World Report National Universities. Το έτος 2009 η επιθεώρηση U.S. News & World Report High School Counselor rankings το κατέταξε 13ο, ενώ κατετάγη 12ο στον κόσμο το 2006 από τη διεθνή έγκριτη επιθεώρηση Shanghai Jiao Tong University. Η επιθεώρηση Britain's THES - QS World University Rankings κατέταξε το Κορνέλ 15ο παγκοσμίως στη γενική κατάταξη για το 2009 .Το Κορνέλ κατετάγη 7ο σε εθνικό επίπεδο και πρώτο από τα πανεπιστήμια μέλη της Ivy League το 2007 σύμφωνα με την επιθεώρηση The Washington Monthly's όσον αφορά την προσφορά του στην έρευνα.
Διάσημοι Καθηγητές του Κορνέλ υπήρξαν, μεταξύ άλλων, ο Καρλ Σαγκάν (Carl Sagan), ο Ρίτσαρντ Φάινμαν (Richard Feynman), ο Χανς Μπέτε (Hans Bethe), ο Φρήμαν Ντάυσον (Freeman Dyson) και ο Γεώργιος Παπανικολάου (δημιουργός του Τεστ Παπ).
Τα χρώματα του πανεπιστημίου είναι το βαθύ κόκκινο και το λευκό.
Εξωτερικοί σύνδεσμοι
Κατηγορία:Νέα Υόρκη (πολιτεία) Κορνελ
Αγροτικόν Ριζοσπαστικόν Κόμμα
Το Αγροτικόν Ριζοσπαστικόν Κόμμα (ΑΡΚ) ήταν ένα ελληνικό πολιτικό κόμμα που ουσιαστικά αποτελεί συνέχεια του πρώτου Αγροτικού Κόμματος Ελλάδος υπό του Σπύρου Χασιώτη όταν διασπάστηκε και στη συνέχεια διαλύθηκε.
Στις εκλογές του Νοεμβρίου του 1926 το ΑΡΚ συνέπραξε με το ΚΚΕ σε συνασπισμό με την ονομασία «Ενιαίο Μέτωπο Εργατών - Αγροτών» όπου και κέρδισε 10 έδρες.
Πηγές
Αργοτικο Ριζοσπαστικο Κομμα
Ντερσού Ουζαλά
Ντερσού Ουζαλά (ρωσικά: Дерсу Узала, άλλος τίτλος στις Η.Π.Α. : Ο Κυνηγός) είναι ο τίτλος βιβλίου του 1923 του Ρώσου εξερευνητή Βλαδίμηρου Αρσένιεφ, όπου αφηγείται τις αποστολές στη λεκάνη του ποταμού Ούσουρι στη Σιβηρία. Είναι το όνομα ενός κυνηγού (περ. 1850-1908) της φυλής Νανάι ο οποίος ήταν οδηγός της εξερευνητικής ομάδας του Αρσένιεφ κατά το διάστημα 1902-1907, και τους έσωσε από τη λιμοκτονία και το κρύο. Ο Αρσένιεφ τον περιγράφει ως έναν εξαιρετικό άνθρωπο.
Το 1907 ο Αρσένιεφ κάλεσε τον Ντερσού να μείνει στο σπίτι του στο Χαμπάροφσκ καθώς η όραση του Ντερσού δεν του επέτρεπε πια να ζήσει ως κυνηγός. Την Άνοιξη του 1908, ο Ντερσού αποχαιρέτησε τον Αρσένιεφ και επέστρεψε στο σπίτι του στο Κράι Πριμόρσκι όπου και πέθανε.
4142 Ντερσού Ουζαλά είναι το όνομα ενός αστεροειδούς (που ανακαλύφθηκε το 1981), ο οποίος ονομάστηκε προς τιμήν του Ντερσού.
Εξωτερικοί σύνδεσμοι
Κατηγορία:Βιβλία
Κατσαρός Ηλείας
Για συνώνυμο οικισμό στην Ελλάδα δείτε το λήμμα: Κατσαρός Μεσσηνίας
Ο Κατσαρός είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 61 μέτρα, ο οποίος βρίσκεται σε απόσταση 10 χλμ. Β.-ΒΔ. του Πύργου και 13 χλμ. ΝΑ. από την Αμαλιάδα (μέσω Βούναργο). Είναι κτισμένο ανάμεσα στα Φοναΐτικα (ΒΑ.), Πράσινο (ΝΑ.) και Βούναργο (ΒΔ.).
Ιστορία
Ως οικισμός αναφέρεται επίσημα το 1835 να προσαρτάται στον τότε δήμο Μυρτιάς. Το 1912 με το ΦΕΚ 256Α - 28/08/1912 ορίστηκε έδρα ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης αποτελεί την τοπική κοινότητα Κατσαρού που υπάγεται στη δημοτική ενότητα Ιαρδάνου του Δήμου Πύργου και σύμφωνα με την απογραφή 2011 έχει πληθυσμό 310 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Πύργου
Τζέι Λίθαλ
Ο Τζάμαρ Σίπμαν γεννήθηκε στις 29 Απριλίου 1985 και είναι Αμερικάνος επαγγελματίας παλαιστής. Στα ρινγκ που εμφανίζεται είναι γνωστός ως Τζέι Λίθαλ και έχει συμβόλαιο συνεργασίας με το Ring of Honor. Ο Λίθαλ έγινε πιο γνωστός όταν πάλευε στο TNA Wrestling, όπου κατέκτησε έξι φορές το Πρωτάθλημα X-Division και το Παγκόσμιο Ομαδικό Πρωτάθλημα.
Πρώτα χρόνια
Ο Τζαμάρ Σίπμαν γεννήθηκε απο τους Ρόναλντ και Σίρλεϊ Σίπμαν στις 29 Απριλίου 1985 και έχει τρεις αδερφούς και δύο αδερφές. Στις 7 Ιουλίου 2001, ώντας δεκαέξι ετών, ο Σίπμαν νίκησε έναν διαγωνισμό του Jersey All Pro Wrestling και κέρδισε έξι μήνες δωρεάν εκπαίδευσης. Μετά, ο Σίπμαν εκπαιδεύτηκε απο τους Μάικι Γουίπγρεκ και Νταν Μαφ.
Jersey All Pro Wrestling
Ο Σίπμαν έκανε το ντεμπούτο του στο Jersey All Pro Wrestling, ως Τζέι Λίθαλ στις 7 Δεκεμβρίου 2001. Κατέκτησε το πρώτο του πρωτάθλημα, το Τηλεοπτικό Πρωτάθλημα JAPW, στις 13 Σεπτεμβρίου 2002 και το υπερασπίστηκε επιτυχώς για έντεκα μήνες. Επίσης, κατέκτησε το Πρωτάθλημα Ελαφριών Βαρών JAPW στις 28 Φεβρουαρίου 2004. Με αυτές τις δύο μεγάλες θητείες, ο Λίθαλ ανέβηκε σε υψηλότερο επίπεδο και άρχισε να διεκδικήσει τον κορυφαίο τίτλο της εταιρίας, το Πρωτάθλημα Βαρέων Βαρών JAPW, τον οποίο κέρδισε στις 21 Μαίου 2005. Ο Λίθαλ έμεινε στην εταιρία μέχρι το 2009 και μέχρι τότε κατάφερε να ξανακερδίσει το Πρωτάθλημα Βαρέων Βαρών JAPW και τους Ομαδικούς Τίτλους.
TNA Wrestling
Ενώ αγωνιζόταν στο Jersey All Pro Wrestling, ο Λίθαλ τράβηξε τη προσοχή του παραγωγού και εκφωνητή, Τζέρεμι Μπόρας που δούλευε στο TNA Wrestling. Ο Μπόρας πρότεινε στον Λίθαλ μια θέση στο TNA και τον Ιανουάριο του 2006 υπέγραψε συμβόλαιο. Έμεινε στο TNA, μέχρι το 2010 και κατάφερε να κατακτήσει έξι φορές το Πρωτάθλημα Κατηγορίας Χ και το Παγκόσμιο Ομαδικό Πρωτάθλημα. Επίσης κέρδισε το τουρνουά World X Cup και είχε αντιπαλότητες τους: Άλεξ Σέλεϊ, Κρις Σέιμπιν, Ρόμπι Ι. και Ρικ Φλερ.
Ring of Honor
Στις 8 Αυγούστου 2011, ο Λίθαλ υπέγραψε συμβόλαιο με το Ring of Honor. Στις 13 Αυγούστου, έγινε ο νέος Τηλεοπτικός Πρωταθλητής ROH. Στη συνέχεια, νίκησε δεκαεννέα παλαιστές στο Honor Rumble και εισέπραξε μελλοντικό αγώνα διεκδίκησης του Παγκόσμιου Πρωταθλήματος ROH. Στις 20 Ιανουαρίου 2012, ο Λίθαλ διεκδίκησε το παγκόσμιο τίτλο, αλλά δεν κατάφερε να κερδίσει. Μετά, συνέχισε να υπερασπίζεται το Τηλεοπτικό Πρωτάθλημα, το οποίο έχασε στις 31 Μαρτίου.
thumb|180px|right|Ο Λίθαλ ως Τηλεοπτικός Πρωταθλητής το 2011
Πηγές
Κατηγορία:Επαγγελματίες Παλαιστές
MNG Airlines
Η MNG Airlines είναι ένας τουρκικός αερομεταφορέας με έδρα την Κωνσταντινούπολη. Εκτελεί προγραμματισμένες και ναυλωμένες πτήσεις εμπορευματικές και επιβατικές. Το δίκτυο της εταιρείας εκτείνεται στη Μέση Ανατολή, την Άπω Ανατολή, την Ευρώπη και τις ΗΠΑ. Η βάση της είναι το Αεροδρόμιο Ataturk (ΙΑΤΑ:IST), το Αεροδρόμιο Αττάλειας (ΙΑΤΑ:AYT) και το Αεροδρόμιο National στις Βρυξέλλες (ΙΑΤΑ:BRU).
Ιστορία
Η MNG Airlines ιδρύθηκε το 1997 ως εμπορευματική αεροπορική εταιρεία, και άρχισε να πετάει στις 30 Νοεμβρίου του ίδιου έτους. Το 1998 ξεκίνησαν τα υπερατλαντικά δρομολόγια, με πτήση από τη Φρανκφούρτη στο Τορόντο. Στις 8 Νοεμβρίου του 1998 ξεκίνησαν τα προγραμματισμένα υπερατλαντικά δρομολόγια. Στα μέσα του 2002 ξεκίνησαν οι επιβατικές πτήσεις.
Προορισμοί
Η MNG εκτελεί προγραμματισμένες πτήσεις προς (Ιανουάριος 2005): Ζυρίχη, Κολωνία, Καράτσι, Λονδίνο, Λουξεμβούργο, Παρίσι και Ριάντ.
Στόλος
Ο στόλος της MNG Airlines με τα στοιχεία του Μαΐου του 2010 έχει ως εξής:
Εξωτερικοί σύνδεσμοι
Κατηγορία:Τουρκικές αεροπορικές εταιρείες Κατηγορία:Εμπορευματικές αεροπορικές εταιρείες
Σύστημα αναφοράς
Σύστημα συντεταγμένων είναι το σύνολο των παραδοχών και ορισμών που οριοθετούν ένα χώρο και αποσκοπούν στην περιγραφή της θέσης ενός αντικειμένου στο χώρο αυτό με αριθμητικές τιμές. Στην ουσία, ένα σύστημα συντεταγμένων είναι πάντα σχετικό ως προς κάποιο σταθερό σημείο και οριοθετείται με συγκεκριμένες παραδοχές που επιτρέπουν την υλοποίηση του.
Τα διάφορα είδη Συστημάτων συντεταγμένων είναι:
Κατηγορία:Αναλυτική γεωμετρία Κατηγορία:Συστήματα συντεταγμένων Κατηγορία:Χαρτογραφία
Βαλκανικοί Αγώνες Στίβου 1933
Οι Δ΄ Βαλκανικοί Αγώνες Στίβου 1933 διεξήχθησαν στην Αθήνα, στο Παναθηναϊκό Στάδιο στις 1, 4, 7 & 8 Οκτωβρίου 1933. Συμμετείχαν σε αυτούς για πρώτη φορά και τα έξι βαλκανικά κράτη: Ελλάδα, Βουλγαρία, Γιουγκοσλαβία, Ρουμανία, Τουρκία και Αλβανία. Νικήτρια αναδείχθηκε και πάλι η Ελλάδα με 12 πρώτες νίκες και 169 β.
Χρονικό των αγώνων
Ωστόσο το Παναθηναϊκό Στάδιο γέμισε και επιτεύχθηκαν αρκετά νέα βαλκανικά και εθνικά ρεκόρ. Όπως τις προηγούμενες χρονιές, σε κάθε αγώνισμα μετείχαν δύο αθλητές από κάθε χώρα και από μία ομάδα σκυταλοδρομίας. Βαθμολογήθηκαν οι έξι πρώτοι με 6-5-4-3-2-1 βαθμούς αντίστοιχα. Το νέο σύστημα έτυχε έντονης κριτικής (προτάθηκε και το 10-7-5-3-2-1, που πριμοδοτούσε τους τρεις πρώτους) αλλά έμελε να καθιερωθεί μόνιμα μέχρι την κατάργηση των Βαλκανικών Αγώνων στίβου. Στη γενική βαθμολογία πρώτευσε ξανά η Ελλάδα, όπως ήταν αναμενόμενο.
Οι αγώνες ξεκίνησαν την Κυριακή 1 Οκτωβρίου στο Παναθηναϊκό Στάδιο, με τη διεξαγωγή των πρώτων αγωνισμάτων. Συνεχίστηκαν την Τετάρτη 4/10 με τη διεξαγωγή της δισκοβολίας και της σφυροβολίας στο γυμναστήριο του Πανελληνίου Γ.Σ. και τελείωσαν το επόμενο Σαββατοκύριακο 7-8 Οκτωβρίου και πάλι στο Στάδιο.
Στα αξιοσημείωτα των αγώνων ο επεισοδιακός τερματισμός στο μαραθώνιο, που αναπτύσσεται διεξοδικά παρακάτω καθώς επίσης η συμμετοχή για πρώτη φορά της Αλβανίας με 12 αθλητές, από τους οποίους δύο ήταν μέλη της ελληνικής μειονότητας της Βορείου Ηπείρου: ο δρομέας μεγάλων αποστάσεων Μενέλαος Αναστασιάδης που έτρεξε στα 10 χλμ και στο μαραθώνιο και ο Ηλίας Λικόκας.
Ο επεισοδιακός μαραθώνιος
Ο μαραθώνιος διεξήχθη και πάλι στην κλασική διαδρομή: "Μαραθώνας-Στάδιο" και ήταν επεισοδιακός. Οι Έλληνες για να αντιμετωπίσουν τους δυνατούς Ρουμάνους χρησιμοποίησαν ως "λαγό", το Γιώργο Ράμμο, ο οποίος ανέπτυξε γρήγορο ρυθμό ως το 15ο χλμ, για να τους εξαντλήσει. Ως την Αγ. Παρασκευή προηγούνταν οι Στέλιος Κυριακίδης του Γ.Σ. Ολύμπια και Στέφανος Στεφανιάν ή Στεφάνου της ΑΕΚ μαζί με το Ρουμάνο Γκαλ, νικητή της προηγούμενης Βαλκανιάδας. Στην Αγία Παρασκευή κάποιος θεατής κατάβρεξε με παγωμένο νερό τον Κυριακίδη νομίζοντας πως θα τον βοηθήσει να δροσιστεί. Όμως, συνέβη το αντίθετο. Ο Κυριακίδης αιφνιδιάστηκε, πάγωσε και έχασε το ρυθμό του, με αποτέλεσμα να ξεφύγουν οι Στεφανιάν και Γκαλλ.
Στο Στάδιο μπήκε πρώτος ο Στεφάνου, με μικρή διαφορά 20 μέτρων από το Ρουμάνο. Πενήντα χιλιάδες θεατές άρχισαν να παραληρούν στις εξέδρες και δεκάδες φωτογράφοι έκλεισαν το δρόμο στο Στεφανιάν θεωρώντας τον βέβαιο νικητή. Εκείνος σάστισε, ανέκοψε το ρυθμό του και ο Ρουμάνος Γκαλ τον έφτασε. Ακολούθησε ένα ντεμαράζ των δύο αθλητών στα 200μ που απέμεναν ως τον τερματισμό, στο οποίο ο Ρουμάνος είχε περισσότερες δυνάμεις και τερμάτισε πρώτος. Ο Στεφανιάν απογοητευμένος από την εξέλιξη και εξαντλημένος σωριάστηκε λιπόθυμος λίγο πριν τη γραμμή του τερματισμού. Τον ανασήκωσαν οι κριτές και τον βοήθησαν να τερματίσει, αλλά, όπως ήταν επόμενο ακυρώθηκε. Ακολούθησαν: ο Κυριακίδης (2ος βαλκανιονίκης και πανελληνιονίκης), ο Σέρβος Στάνισλαβ Σπορν, ο Βούλγαρος Φινγκάροφ, ο Ευάγγελος Παπαδόπουλος (2ος πανελληνιονίκης) και ο Γιουγκοσλάβος Μπέλλες.
Μετείχαν συνολικά 22 δρομείς: 13 Έλληνες, 3 Γιουγκοσλάβοι, 3 Ρουμάνοι, 2 Βούλγαροι και ο Μενέλαος Αναστασιάδης από τη Βόρεια Ήπειρο που έτρεχε με τα χρώματα της Αλβανίας. Εκτός από τους τέσσερις προαναφερθέντες, οι υπόλοιποι εννέα Έλληνες ήταν οι: Γεώργιος Τρικάλης (ΕΓΣ), Χρήστος Σάρρας (ΕΓΣ), Φώτης Αδαμίδης (Άρης Θ.), Βαρεξάκης, Θάνος, Αθανασιάδης, Πρίφτης, Τσούμας και Μαζαράκης.
Βαθμολογία
* Σημείωση: Βαθμολογήθηκαν με 6-5-4-3-2-1 β. οι έξι πρώτοι.
Παραπομπές
Κατηγορία:Βαλκανικοί Αγώνες Στίβου Κατηγορία:Στίβος το 1933 Κατηγορία:Διοργανώσεις στίβου στην Αθήνα
Ανεξάρτητον Αγροτικόν Κόμμα Ελλάδος
Το Ανεξάρτητον Αγροτικόν Κόμμα Ελλάδος ήταν ένα πολιτικό κόμμα που ιδρύθηκε το 1950.
Το Κόμμα αυτό αποτελούσε ένα από τα λεγόμενα τότε μικρά πολιτικά κόμματα, της περιόδου εκείνης, που εκπροσωπούσε περισσότερο τοπικά αγροτικά συμφέροντα και συγκεκριμένα των αγροτών του Νομού Αχαΐας. Το κόμμα αυτό τελικά συμμετείχε στις εκλογές του 1950 πλην όμως δεν κέρδισε καμία βουλευτική έδρα με συνέπεια αργότερα να διαλυθεί.
Πηγές
Κατηγορία:Αγροτικά κόμματα Κατηγορία:Νομός Αχαΐας
Ρινόκερος της Σιβηρίας
Το Elasmotherium sibiricum ή κοινώς σιβηρικό ελασμοθήριο ήταν ευρασιατικός μαλλιαρός ρινόκερος, με πλάτος 6 μέτρα, ύψος 2 μέτρα και βάρος 5 τόνους. Είχε γρήγορα πόδια που του επέτρεπαν να μετακινείται με μεγάλη ταχύτητα, ακόμα και να καλπάζει σαν άλογο. Ζούσε στις στέπες της Σιβηρίας και πιστεύεται ότι διέθετε ένα τεράστιο κέρατο που έφτανε σε μήκος τα δύο μέτρα. Εξαφανίστηκε περίπου πριν από 10.000 χρόνια.
Πηγές
Περιοδικό FOCUS, τεύχος 142 (σελ.32), 2011.
Εξωτερικοί σύνδεσμοι
Κατηγορία:Ρινοκερωτίδες Κατηγορία:Προϊστορικά θηλαστικά Κατηγορία:Εξαφανισμένα θηλαστικά της Πλειστόκαινου
Πιγκουίνος των Γκαλάπαγκος
Ο πιγκουίνος των Γκαλάπαγκος (Spheniscus mendiculus) είναι πιγκουίνος ενδημικός των Νησιών Γκαλάπαγκος. Είναι ο μόνος πιγκουίνος που ζει βόρεια του ισημερινού. Τα δροσερά νερά του ρεύματος Χούμπολτ και Κρόμγουελ τους επιτρέπουν να επιβιώνουν παρά το τροπικό γεωγραφικό πλάτη.
Ο μέσος πιγκουίνος έχει μήκος 49 εκατοστών και βάρος 25 κιλά. Είναι το δεύτερο μικρότερο είδος πιγκουίνου, μετά το μικρό πιγκουίνο. Έχουν μαύρο κεφάλι με λευκό περίγραμμα γύρω από τα μάτια. Τα θηλυκά είναι μικρότερα από τα αρσενικά.
Περίπου το 90% των πιγκουίνων ζουν στο νησί Fernandina και τη δυτική ακτή της νήσου Isabela, στο δυτικό τμήμα του αρχιπελάγους. Μικροί πληθυσμοί επίσης να εμφανιστούν στο Σαντιάγκο, Βαρθολομαίος, βόρεια της Σάντα Κρουζ και στο Floreana. Το βόρειο άκρο της Isabela διασχίζει τον ισημερινό, με την έννοια ότι κάποιοι πιγκουίνοι ζουν στο βόρειο ημισφαίριο.
Παραπομπές
Κατηγορία:Pages with unreviewed translations Κατηγορία:Απτηνοδυτίδες
Γιασάρ Γκιουλέρ
Ο Γιασάρ Γκιουλέρ (τουρκικά: Yaşar Güler), (γεννηθείς στις 18 Σεπτεμβρίου 1954) είναι Τούρκος στρατηγός και νυν υπουργός Άμυνας, διαδεχόμενος τον Χουλουσί Ακάρ, μετά την επανεκλογή του Ρετζέπ Ταγίπ Ερντογάν στην προεδρία της χώρας και τον σχηματισμό της νέας κυβέρνησης. Νωρίτερα είχε διατελέσει Αρχηγός του Γενικού Επιτελείου των Τουρκικών Ενόπλων Δυνάμεων, υπηρετώντας στη θέση από τότε που διαδέχθηκε τον Χουλουσί Ακάρ τον Ιούλιο του 2018.
Σταδιοδρομία
Κατατάχθηκε στις χερσαίες δυνάμεις το 1974, που ουσιαστικά ήταν η αρχή της στρατιωτικής του σταδιοδρομίας. Πέρασε δύο χρόνια πριν από την κατάταξή του σπουδάζοντας στην Τουρκική Στρατιωτική Ακαδημία. Στα 10 χρόνια από την ένταξή του στις χερσαίες δυνάμεις, υπηρέτησε σε διάφορους λόχους πεζικού και σηματοδοτών, ενεργώντας ως διοικητής ενός από αυτούς. Το 1986 αποφοίτησε από την Τουρκική Ακαδημία Πολέμου με άριστα και αποφοίτησε με το βαθμό του επιτελή. Προήχθη σε ταξίαρχο το 2001 και ανέλαβε την ευθύνη της Διοίκησης της 10ης Ταξιαρχίας Πεζικού και του Τμήματος Οργάνωσης και Συντονισμού του Γενικού Επιτελείου.
4 χρόνια αργότερα προήχθη σε υποστράτηγο και ανέλαβε καθήκοντα Γενικού Επιτελείου και στη Σχολή Επικοινωνιών και Ηλεκτρονικών Πληροφοριακών Συστημάτων του TAF στην Άγκυρα. Το 2009 διορίστηκε σε θέση στη Γενική Διοίκηση του Δ' Σώματος Στρατού υπηρετώντας για περισσότερα από 2 χρόνια, αυτή τη φορά ως αντιστράτηγος. Από το 2011 έως το 2013 διετέλεσε αρχηγός πληροφοριών των ενόπλων δυνάμεων, θέση όπου εκτέλεσε τα καθήκοντά του πριν γίνει Υπαρχηγός Επιτελείου το 2013, όπου προήχθη επίσης σε στρατηγό και έγινε διοικητής της Γενικής Διοίκησης Χωροφυλακής το 2016–2017, και έγινε Διοικητής Χερσαίων Δυνάμεων το 2017–2018, υπηρετώντας σε αυτές τις θέσεις συνολικά για 5 χρόνια. Στις 10 Ιουλίου 2018 διορίστηκε από τον Πρόεδρο Ρετζέπ Ταγίπ Ερντογάν ως ο 30ος Αρχηγός του Γενικού Επιτελείου Ενόπλων Δυνάμεων της Δημοκρατίας της Τουρκίας, διαδεχόμενος τον Χουλουσί Ακάρ, ο οποίος προήχθη στη θέση του Υπουργού Εθνικής Άμυνας την ίδια ημέρα.
Αυτή τη στιγμή είναι παντρεμένος με την Ντεμέτ Γκιουλέρ, με την οποία έχει ένα παιδί. Έχει επίσης και δύο εγγόνια.
Παραπομπές
Κατηγορία:Τουρκικές Ένοπλες Δυνάμεις Κατηγορία:Υπουργοί άμυνας Κατηγορία:Υπουργοί της Τουρκίας
Orbit Express Airlines
Η Orbit Express Airlines (Orex) είναι εμπορευματικός αερομεταφορέας που εδρεύει στην Κωνσταντινούπολη. Ιδρύθηκε το 2003 και άρχισε πτήσεις τον Απρίλιο του ίδιου έτους, και το δίκτυό της εκτείνεται σε Άπω Ανατολή και Ευρώπη.Βάση της εταιρείας είναι το Αεροδρόμιο Ataturk (ΙΑΤΑ:IST), της Κωνσταντινούπολης.
Στόλος
Ο στόλος της Orbit Express Airlines αποτελείται από 1 μόνον αεροσκάφος, τύπου Airbus A300B4.
Εξωτερικοί σύνδεσμοι
Κατηγορία:Τουρκικές αεροπορικές εταιρείες Κατηγορία:Εμπορευματικές αεροπορικές εταιρείες
Ανεξάρτητον Γεωργικόν Κόμμα
Με την επίσημη επωνυμία Ανεξάρτητον Γεωργικόν Κόμμα ιδρύθηκε το 1950 ένα ακόμη από τα λεγόμενα τότε μικρά πολιτικά κόμματα της περιόδου εκείνης. Ιδρυτής του κόμματος αυτού ήταν ο Τ. Μπατσαβιάς.
Το Ανεξάρτητον Γεωργικόν Κόμμα εκπροσωπούσε κυρίως τα συμφέροντα των αγροτών της Επτανήσου και ειδικότερα της Κεφαλονιάς. Τελικά το κόμμα αυτό έλαβε μέρος στις βουλευτικές εκλογές του 1950, με δύο μόνο υποψήφιους στη Κεφαλονιά, πλην όμως δεν κέρδισε καμία έδρα.
Πηγές
Κατηγορία:Πρώην πολιτικά κόμματα στην Ελλάδα Κατηγορία:Κεφαλονιά Κατηγορία:Αγροτικά κόμματα
Γιώργος Κολοκυθάς
Ο Γιώργος Κολοκυθάς (2 Νοεμβρίου 1945 – 2 Μαρτίου 2013) ήταν Έλληνας διεθνής καλαθοσφαιριστής. Υπήρξε ένας από τους σπουδαιότερους παίκτες που προηγήθηκε της εποχής του, με δεινή ευχέρεια στο σκοράρισμα. Αποτελεί ιστορική φυσιογνωμία του αθλήματος συνολικά, καθώς και μία από τις σημαντικότερες μορφές στην ιστορία του Παναθηναϊκού Αθλητικού Ομίλου.
Σταδιοδρομία σε συλλόγους
Αγωνίστηκε στον Σπόρτιγκ και τον Παναθηναϊκό. Στην πρώτη του σεζόν με τον Παναθηναϊκό (1966–67), σημείωσε 51 πόντους σε ένα αγώνα, το οποίο είναι και το ατομικό του ρεκόρ στην Α' Εθνική. Με τον Παναθηναϊκό κατέκτησε τέσσερα πρωταθλήματα το (1967, 1969, 1971, 1972), ενώ το 1969 αγωνίστηκε στα ημιτελικά του Κυπέλλου Κυπελλούχων, σημειώνοντας από 36 πόντους στο διπλό προημιτελικό απέναντι στην Μπενφίκα. Επίσης το 1972 βρέθηκε στα ημιτελικά του Κυπέλλου Πρωταθλητριών.
Στο ελληνικό πρωτάθλημα σημείωσε 3.529 πόντους, οι οποίοι είναι αξιοπρόσεκτο νούμερο, καθώς σταμάτησε την καριέρα του μόλις στα 27 του χρόνια λόγω προβλήματος στο γόνατο. Τις χρονιές 1964, 1966 και 1967 αναδείχτηκε πρώτος σκόρερ του ελληνικού πρωταθλήματος.
Το 1991 ονομάστηκε ένας από τους 50 Σπουδαιότερους Παίκτες της FIBA.
Το 2012, ο Πανελλήνιος Σύνδεσμος Αθλητικού Τύπου (ΠΣΑΤ), τον βράβευσε ως έναν από τους πέντε κορυφαίους Έλληνες καλαθοσφαιριστές όλων των εποχών μετά από ψηφοφορία των μελών του.
Εθνική Ελλάδας
Με την Εθνική Ελλάδας αγωνίστηκε σε 90 αγώνες και σημείωσε 1.807 πόντους (μέσος όρος 20,1 πόντοι). Έχει 25 συμμετοχές σε αγώνες Ευρωπαϊκών Πρωταθλημάτων με την Εθνική και έχει σημειώσει 492 πόντους (μ.ο. 19,7).
Το 1965 στο Ευρωπαϊκό Πρωτάθλημα της Σοβιετικής Ένωσης είχε μέσο όρο 10,9 πόντους. Το 1967, στο 15ο Ευρωπαϊκό Πρωτάθλημα στο Ελσίνκι ο Κολοκυθάς αναδείχθηκε πρώτος σκόρερ της διοργάνωσης με 229 πόντους (25,4 μ.ο.), στην πρώτη διάκριση Έλληνα παίκτη σε διεθνές επίπεδο. Το κορυφαίο του παιχνίδι στη διοργάνωση ήταν αυτό με αντίπαλο την Ισπανία το 1967, όταν σημείωσε 43 πόντους στην ήττα με 99-95. Στο Ευρωμπάσκετ 1969 στην Ιταλία ήταν πάλι πρώτος σκόρερ με 161 πόντους (μ.ο. 23,0).
Στις 4 Μαΐου 1971 αποσύρθηκε από την Εθνική Ελλάδας σημειώνοντας 36 πόντους με αντίπαλο τη Σκωτία (ελληνική νίκη με 111–72). Στις 10 και 14 Ιουνίου 1970 συμμετείχε σε δύο αγώνες με τη Μικτή Ευρώπης με αντιπάλους την Παλακανέστρο Βαρέζε και την ΑΕΚ στην Αθήνα.
Μετέπειτα σταδιοδρομία
Μετά την αποχώρησή του από την ενεργό δράση ως καλαθοσφαιριστής έγινε έφορος και στη συνέχεια πρόεδρος των εθνικών ομάδων μέχρι το τέλος της ζωής του, έχοντας μεγάλη και αφανή συνεισφορά στις σπουδαίες πορείες της Εθνικής Ελλάδας (Ευρωμπάσκετ 2005 και Παγκόσμιο Πρωτάθλημα του 2006). Μάλιστα από την αγωνία του στον ημιτελικό με τη Γαλλία στο Ευρωμπάσκετ 2005, είχε φύγει από το γήπεδο.
Προφίλ παίκτη
Ο Γιώργος Κολοκυθάς είχε ύψος 1,95 μέτρα, ήταν πολύ καλός σουτέρ κοντά στη ρακέτα, είχε πλαστικότητα στις κινήσεις του, ενώ η αλτικότητα του έμεινε στην ιστορία του αθλήματος. Πολλοί ήταν εκείνοι που τον χαρακτήρισαν ως το σπανιότερο και πιο αυθεντικό ταλέντο που ανέδειξε η ελληνική καλαθοσφαίριση. Λόγω της δεινής του ευχέρειας στο σκοράρισμα στο πέρασμα των χρόνων ονομάστηκε ως ο Γκάλης της εποχής του. Αγωνιζόταν κυρίως ως σμολ φόργουορντ και πάουερ φόργουορντ αλλά μπορούσε με ευκολία να αγωνιστεί και ως σούτινγκ γκαρντ, ενώ δεν δίσταζε να ανταγωνίζεται και τους ψηλούς φόργουορντ των αντίπαλων ομάδων. Ο Βασίλης Γκούμας είχε πει γι' αυτόν: «Ο Γιώργος ήταν μοναδικός. Τέτοιο μοντέλο παίκτη δεν θα ξαναβγεί, ξεχάστε το. Σαν τον Γιώργο δεν θα ξαναδώ στη ζωή μου. Όποιος δεν έχει δει τον Κολοκυθά να παίζει μπάσκετ, δεν έχει δει τίποτα». Ο τότε συμπαίκτης του και μετέπειτα ομοσπονδιακός προπονητής Κώστας Πολίτης τόνισε ότι «Ο Γιώργος είχε πηγαίο έρωτα με το καλάθι. Πηδούσε ψηλά, δεν κοβόταν εύκολα και σημάδευε με χαρακτηριστικό τρόπο. Νόμιζες ότι ο καρπός του χεριού του, ήταν σχηματισμένος για να παίξει μπάσκετ και να σουτάρει. Γι' αυτό τον έψαχνα στην επίθεση για να πάρει την μπάλα. Ξεχώρισε γιατί ήταν φαινόμενο της εποχής».
Cheater (τραγούδι)
Το Cheater είναι τραγούδι γραμμένο από τους Μάικλ Τζάκσον και Γκρέγκ Φίλλινγκεϊνς. Ηχογραφήθηκε το 1991 στα Hayvenhurst (Encino) Studios, και αρχικά έπρεπε να εμφανιστεί στο άλμπουμ Dangerous (1991), αλλά δεν κατάφερε να συμπεριληφθεί στον τελικό κατάλογο κομματιών για άγνωστους λόγους. Η demo version του τραγουδιού κυκλοφόρησε αργότερα στις 14 Σεπτεμβρίου 2004, ως single του The Ultimate Collection. Αφού στάλθηκε στα ραδιόφωνα των ΗΠΑ και του Ηνωμένου Βασιλείου, η απόλυτη εμπορική κυκλοφορία του Cheater ακυρώθηκε για άγνωστους λόγους, οδηγώντας το κομμάτι σε προωθητική κυκλοφορία.
Προϊστορία
Το Cheater γράφθηκε και παράχθηκε από τον Μάικλ Τζάκσον, με συνστιχουργό τον Γκρέγκ Φίλλινγκεϊνς. Το τραγούδι γράφθηκε αρχικά για το άλμπουμ Dangerous (1991). Ωστόσο, απέτυχε να μπει στον τελικό κατάλογο κομματιών. Περιγράφθηκε από τον Στέφεν Τόμας Έρλεβαϊν, κριτικό του Allmusic.com, ως «χαριτωμένο, χαλαρό και ζωντανό τραγούδι», προσθέτοντας ότι «θα ήταν δύσκολο να μην ευχόμασταν ο Τζάκσον να μην δεν έδινε βαρύτητα στο άλμπουμ και απλά να ηχογραφούσε κομμάτια όπως αυτό κάθε φορά». Το Cheater αρχικά κυκλοφόρησε ως single στις 14 Σεπτεμβρίου 2004. Ως Β-side του κομματιού κυκλοφόρησε το remix του Ρ. Κέλλι για το One More Chance. Ωστόσο, η απόλυτη εμπορική κυκλοφορία ακυρώθηκε για άγνωστους λόγους, οδηγώντας το κομμάτι σε προωθητική κυκλοφορία.
Γιώργος Κολοκυθάς
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Ευρωμπάσκετ 1965 Κατηγορία:Καλαθοσφαιριστές Ευρωμπάσκετ 1967 Κατηγορία:Καλαθοσφαιριστές Ευρωμπάσκετ 1969 Κατηγορία:Καλαθοσφαιριστές Σπόρτιγκ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Παναθηναϊκού
Cheater (τραγούδι)
Προϊστορία
Ως μέτρο προώθησης του box set από το The Ultimate Collection, η Epic Records κυκλοφόρησε ένα απάνθισμα με 12 τραγούδια. Οκτώ τραγούδια είχαν νωρίτερα κυκλοφορήσει, ενώ τέσσερα - τα Beautiful Girl, Scared of the Moon, We've Had Enough και Cheater – παρέμειναν ανακυκλοφόρητα μέχρι την κυκλοφορία του απανθίσματος. Το απάνθισμα είχε το όνομα Highlights From The Ultimate Collection στις ΗΠΑ, και The Ultimate Collection Sampler στην Ευρώπη.
Ένα μουσικό βίντεο εμφανίστηκε σε μερικά κανάλια - περιέχει κλιπ από το DVD Live in Bucharest: The Dangerous Tour.
Προσωπικό
Πηγή: Σημειώσεις του The Ultimate Collection.
Παραπομπές
κατηγορία:Τραγούδια του Μάικλ Τζάκσον Κατηγορία:Singles του 2004 Κατηγορία:Singles της Epic Records
Τύρια Ιωαννίνων
H Τύρια  είναι ημιορεινό χωριό της Δωδώνης στο νομό Ιωαννίνων σε υψόμετρο 360 μέτρων, το οποίο βρίσκεται δίπλα στις δυτικές όχθες του ποταμού Τύρια και στον ομώνυμο κόμβο της Εγνατίας Οδού, όπου είναι και σταθμός διοδίων. Στην είσοδο του χωριού υπάρχουν κέντρα εστίασης, αρτοποιείο και ενοικιαζόμενα δωμάτια.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Ηλιάνα Ιακωβίδου
Η Ηλιάνα Ιακωβίδου (25 Μαρτίου 1995, Θεσσαλονίκη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Άρη Θεσσαλονίκης στο Πρωτάθλημα Βόλεϊ Λιγκ της Ελλάδας ως λίμπερο.
Καριέρα
Το Καλοκαίρι του 2015, μεταγράφηκε στον Άρη Θεσσαλονίκης, αγωνιζόμενη για πρώτη φορά στην Α1 εθνική κατηγορία. και την επόμενη χρονιά αφήνει τη γενέτειρά της εντασσόμενη στον Α.Ο. Μαρκοπούλου για την περίοδο 2016-17.
Οι εμφανίσεις της στο Πρωτάθλημα του 2016-17 κινούν το ενδιαφέρον του Πανναξιακού, που συνεχίζει την προσπάθεια παραμονής στην κορυφή της ελληνικής γυναικείας πετοσφαίρισης. Έτσι η Ηλιάνα Ιακωβίδου τον Αύγουστο του 2017 παίρνει το πλοίο για τη Νάξο, ελπίζοντας να βοηθήσει την κυκλαδίτικη ομάδα στους νέους της στόχους. Με τον Πανναξιακό κατέκτησε το Ασημένιο μετάλλιο του Κυπέλλου Ελλάδας 2018. Τον Ιούνιο του 2019 η Ηλιάνα Ιακωβίδου επέστρεψε στον Άρη Θεσσαλονίκης.
Διεθνής καριέρα
Η Ηλιάνα Ιακωβίδου κλήθηκε στην Εθνική Νεανίδων για πρώτη φορά το 2013 για τους προκριματικούς του αντίστοιχου Παγκοσμίου Πρωταθλήματος, και το 2014 στη μεγάλη Εθνική για τους προκριματικούς του Παγκοσμίου πρωταθλήματος Γυναικών. Το Καλοκαίρι του 2016, συμμετείχε στους αγώνες της Ευρωπαϊκής Λίγκας που διεξήχθησαν στη Μεγαλόπολη, στους οποίους η Ελλάδα έφτασε μέχρι τους ημιτελικούς.
Εξωτερικοί σύνδεσμοι - Πηγές
Κατηγορία:Ελληνίδες αθλήτριες της πετοσφαίρισης Κατηγορία:Πετοσφαιρίστριες της εθνικής Ελλάδος Κατηγορία:Πετοσφαιρίστριες Άρη Κατηγορία:Πετοσφαιρίστριες Πανναξιακού
Πολέμων
Το όνομα Πολέμων μπορεί να αναφέρεται στους:
Εντατική καλλιέργεια
μικρογραφία| Εντατική καλλιέργεια [[Σιτάρι|σιταριού στο Λουντ της Σουηδίας]] Η εντατική καλλιέργεια, επίσης γνωστή ως εντατική γεωργία τη βιομηχανική γεωργία, είναι ένας τύπος γεωργίας, τόσο φυτών όσο και ζώων, με υψηλότερα επίπεδα εισροής και παραγωγής ανά μονάδα γεωργικής γης. Χαρακτηρίζεται από χαμηλή αναλογία αγραναπαύσεων, υψηλότερη χρήση εισροών, όπως κεφάλαιο και εργατικό δυναμικό, και υψηλότερες αποδόσεις καλλιέργειας ανά μονάδα έκτασης.
Το μεγαλύτερο ποσοστό της εμπορικής γεωργίας είναι εντατική με έναν ή περισσότερους τρόπους. Οι μορφές που βασίζονται σε μεγάλο βαθμό στις βιομηχανικές μεθόδους ονομάζονται συχνά βιομηχανική γεωργία, η οποία χαρακτηρίζεται από καινοτομίες που αποσκοπούν στην αύξηση της απόδοσης. Οι τεχνικές περιλαμβάνουν τη φύτευση πολλαπλών καλλιεργειών ετησίως, τη μείωση της συχνότητας των ετών αγρανάπαυσης και τη βελτίωση των ποικιλιών. Περιλαμβάνει επίσης αυξημένη χρήση λιπασμάτων, ρυθμιστών ανάπτυξης φυτών και φυτοφαρμάκων και μηχανημάτων, που ελέγχεται από αυξημένη και πιο λεπτομερή ανάλυση των συνθηκών ανάπτυξης, όπως ο καιρός, το έδαφος, το νερό, τα ζιζάνια και τα παράσιτα. Οι εντατικές καλλιέργειες είναι ευρέως διαδεδομένες στις ανεπτυγμένες χώρες και όλο και πιο διαδεδομένες παγκοσμίως. Τα περισσότερα από τα κρέατα, τα γαλακτοκομικά προϊόντα, τα αυγά, τα φρούτα και τα λαχανικά που διατίθενται στα σούπερ μάρκετ παράγονται από τέτοιες μονάδες.
Ορισμένες εντατικές καλλιέργειες μπορούν να χρησιμοποιήσουν βιώσιμες μεθόδους, αν και αυτό συνήθως απαιτεί υψηλότερες εισροές εργασίας ή χαμηλότερες αποδόσεις. Η αειφόρος αύξηση της γεωργικής παραγωγικότητας, ιδίως σε μικρές ιδιοκτησίες, είναι ένας σημαντικός τρόπος μείωσης της ποσότητας γης που απαιτείται για τη γεωργία και επιβράδυνσης της περιβαλλοντικής υποβάθμισης μέσω διαδικασιών όπως η αποψίλωση των δασών. Δεδομένου ότι η γεωργία έχει τόσο μεγάλες επιπτώσεις στην αλλαγή του κλίματος, το σχέδιο αποκλιμάκωσης που περιγράφεται ως «βιώσιμη εντατικοποίηση για τους μικρούς κατόχους» μια σημαντική μέθοδο για τον μετριασμό της κλιματικής αλλαγής
Η εντατική εκτροφή ζώων περιλαμβάνει μεγάλο αριθμό ζώων που εκτρέφονται σε περιορισμένη γη, για παράδειγμα με κυκλική βόσκηση, ή στον δυτικό κόσμο μερικές φορές ως συγκεντρωμένες επιχειρήσεις σίτισης ζώων. Αυτές οι μέθοδοι αυξάνουν τις αποδόσεις τροφής και ινών ανά στρέμμα σε σύγκριση με την εκτεταμένη κτηνοτροφία. Συμπυκνωμένη τροφή μεταφέρεται σε σπάνια κινούμενα ζώα, ή στην κυκλική βόσκηση τα ζώα μετακινούνται επανειλημμένα σε νέους βοσκότοπους.
Ιστορία
αριστερά|μικρογραφία| Ένα τράκτορας οργώνει χωράφι [[Μηδική|μηδικής στις αρχές του 20ού αιώνα.]] Η καλλιέργεια ρυζιού με βάση τον ορυζώνα ασκείται στην Κορέα από την αρχαιότητα. Ένα υπόσκαφο κτίριο στον αρχαιολογικό χώρο του Νταετσέον-νι απέδωσε ανθρακοποιημένους κόκκους ρυζιού και η ραδιοχρονολόγηση δείχνει ότι η καλλιέργεια ρυζιού μπορεί να έχει ξεκινήσει ήδη από την περίοδο της κεραμικής της Μέσης Τζεουλμούν (περίπου 3500-2000 π.Χ.) στη χερσόνησο της Κορέας. Η παλαιότερη καλλιέργεια ρυζιού εκεί μπορεί να είχε χρησιμοποιήσει ξηρά χωράφια αντί για ορυζώνες.
Η γεωργική ανάπτυξη στη Βρετανία μεταξύ του 16ου αιώνα και των μέσων του 19ου αιώνα σημείωσε τεράστια αύξηση της παραγωγικότητας της γεωργίας και της καθαρής παραγωγής. Αυτό με τη σειρά του συνέβαλε στην άνευ προηγουμένου αύξηση του πληθυσμού, απελευθερώνοντας σημαντικό ποσοστό του εργατικού δυναμικού, και έτσι βοήθησε στην έναρξη της βιομηχανικής επανάστασης. Οι ιστορικοί ανέφεραν τους περιφραγμένους χώρους, τη μηχανοποίηση, την εναλλαγή καλλιεργειών και την επιλεκτική αναπαραγωγή ως τις πιο σημαντικές καινοτομίες.
Η βιομηχανική γεωργία προέκυψε στη βιομηχανική επανάσταση. Στις αρχές του 19ου αιώνα, οι γεωργικές τεχνικές, τα εργαλεία, τα αποθέματα σπόρων και οι ποικιλίες είχαν βελτιωθεί τόσο πολύ ώστε η απόδοση ανά μονάδα γης ήταν πολλές φορές εκείνη που παρατηρήθηκε στον Μεσαίωνα.
Η φάση εκβιομηχάνισης περιλάμβανε μια συνεχιζόμενη διαδικασία μηχανοποίησης. Μηχανοκίνητα μηχανήματα όπως η θεριστική μηχανή του ΜακΚόρμικ έφεραν επανάσταση στη συγκομιδή, ενώ εφευρέσεις όπως ο εκκοκιστής βαμβακιού μείωσαν το κόστος επεξεργασίας. Κατά τη διάρκεια της ίδιας περιόδου, οι αγρότες άρχισαν να χρησιμοποιούν ατμοκίνητες αλωνιστικές μηχανές και τρακτέρ. Το 1892, το πρώτο βενζινοκίνητο τρακτέρ αναπτύχθηκε με επιτυχία και το 1923, το τρακτέρ της International Harvester Farmall έγινε το πρώτο τρακτέρ για όλες τις χρήσεις, σηματοδοτώντας ένα σημείο καμπής στην αντικατάσταση ζώων έλξης με μηχανήματα. Στη συνέχεια, αναπτύχθηκαν μηχανικές θεριστικές μηχανές (θεριζοαλωνιστικές), φυτευτές και μεταφυτευτές και άλλος εξοπλισμός, επαναστατώντας περαιτέρω τη γεωργία. Αυτές οι εφευρέσεις αύξησαν τις αποδόσεις και επέτρεψαν σε μεμονωμένους αγρότες να διαχειριστούν όλο και μεγαλύτερες εκμεταλλεύσεις.
Γενικές εκλογές στις Νήσους Κουκ 2014
Στις 9 Ιουλίου 2014 διεξήχθησαν γενικές εκλογές στις Νήσους Κουκ. Εξελέγησαν οι βουλευτές του 14ου Κοινοβουλίου.